ดอกเบี้ย-ค่าเงินสวิงหนุนกองตราสารหนี้ฮิตไม่เลิก
&nbsp;
19 ส.ค. 2554

โพสต์ทูเดย์ — ดอกเบี้ยในประเทศขยับต่อ ค่าเงินผันผวน ช่วยกันดันผลตอบแทนกองทุนตราสารหนี้ในประเทศและกองทุนพันธบัตรเกาหลีใต้
นายวิน อุดมรัชตวนิชย์ รองกรรมการผู้จัดการและหัวหน้าเจ้าหน้าที่บริหารการลงทุน บริษัทหลักทรัพย์จัดการกองทุน (บลจ.) แอสเซท พลัส คาดว่า สัปดาห์นี้อัตราผลตอบแทนพันธบัตรรัฐบาลอาจจะปรับตัวเพิ่มสูงขึ้นเล็กน้อยจากการที่ตัวเลขอัตราเงินเฟ้อทั่วไปเดือน ก.ค. 2553 ปรับเพิ่มขึ้นเล็กน้อยมาอยู่ที่ 3.4% ซึ่งขึ้นมายืนเหนือ 3% เป็นเดือนที่ 3 ซึ่งอาจเป็นปัจจัยที่ทำให้ธนาคารแห่งประเทศไทย (ธปท.) ปรับขึ้นอัตราดอกเบี้ยนโยบายต่อเนื่องอีกในการประชุมเดือน ส.ค. และ ต.ค. ซึ่งส่งผลให้ดอกเบี้ยขึ้นไปถึง 2% ในสิ้นปี
ในวันที่ 410 ส.ค. บลจ.แอสเซทพลัสจะเสนอขายกองทุนเปิดแอสเซท พลัสไทยฟิกซ์ 1/6M มีนโยบายลงทุนพันธบัตรรัฐบาลไทย อายุประมาณ 6 เดือน และคาดผลตอบแทนสุทธิ 1.57% ต่อปี
ด้านนายสมชัย บุญนำศิริ กรรมการผู้จัดการ บลจ.กรุงไทย กล่าวว่า การลงทุนในพันธบัตรภาครัฐเกาหลีใต้ยังคงมีความผันผวน เนื่องจากกระแสเงินทุนที่มีการเปลี่ยนแปลงอย่างรวดเร็ว แต่การป้องกันความเสี่ยงสกุลบาทต่อดอลลาร์สหรัฐมีแนวโน้มดีขึ้น ทำให้ได้รับผลตอบแทนเพิ่มขึ้น 
ทั้งนี้ ในวันที่ 39 ส.ค. บลจ.กรุงไทย เปิดขายกองทุนเปิดกรุงไทย ฟอเรน ฟิกซ์อินคัม 7 เดือน 2 เน้นลงทุนพันธบัตรภาครัฐเกาหลีใต้ 75% ส่วนที่เหลือลงทุนในบัญชีเงินฝากของธนาคาร Barclays และ HSBC สหรัฐอาหรับเอมิเรตส์ (UAE) คาดผลตอบแทนสุทธิ 1.70% ต่อปี
ในช่วงเวลาเดียวกัน บลจ.ทหารไทย เปิดขายกองทุนพันธบัตรเกาหลีใต้ 3 กองทุน อายุตั้งแต่ 6 เดือน 11 เดือน และ 1 ปี 10 เดือน โดยคาดว่าให้ผลตอบแทนสุทธิ 1.65% 2% และ 2.6% ตามลำดับ
บลจ.กสิกรไทย เปิดขายกองทุนเปิดเค ตราสารหนี้ 62 เดือน เอ ระหว่างวันที่ 411 ส.ค. โดยเน้นลงทุนในตราสารหนี้ทั้งในและต่างประเทศ ระยะเวลา 5 ปี 2 เดือน ซึ่งจะกระจายการลงทุนทั้งในหุ้นกู้ของบริษัทเอกชนในประเทศไทยและเกาหลีใต้ เพื่อผลตอบแทนเพิ่มขึ้น โดยหุ้นกู้ที่ลงทุนจะมีอันดับความน่าเชื่อถือตั้งแต่ BBB+ ขึ้นไป และคาดว่าจะให้ผลตอบแทน 3.4% ต่อปี และจ่ายทุก 6 เดือนเช่น หุ้นกู้ PTTEP Australia International Finance Pty Ltd ซึ่งเป็นบริษัทลูกของ บมจ.ปตท.สำรวจและผลิตปิโตรเลียม (PTTEP) เพื่อโอกาสรับผลตอบแทนที่สูงขึ้น